Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15) i članka 32. Statuta Grada Šibenika («Službeni glasnik Grada Šibenika», broj 8/10, 5/12 i 2/13), Gradsko vijeće Grada Šibenika, na 25. sjednici od 20. rujna 2016. godine, donosi

**PRAVILNIK O IZMJENAMA I DOPUNAMA**

**Pravilnika o uvjetima i kriterijima stipendiranja**

**studenata Grada Šibenika**

Članak 1.

 U Pravilniku o uvjetima i kriterijima stipendiranja studenata Grada Šibenika („Službeni glasnik Grada Šibenika“, broj 11/15), u članku 4. stavak 1. alineje 3. i 4. mijenjaju se i glase:

„- da imaju prosjek ocjena svih predmeta u svim razredima srednje škole, uključujući i

 prosjek završnog ispita i državne mature najmanje 4,20 (za studente prve godine

 studija koji se rangiraju prema kriteriju uspjeha u obrazovanju), odnosno najmanje

 4,00 (za studente prve godine studija koji se rangiraju prema kriteriju socijalnog

 statusa i statusa djeteta poginulog branitelja Domovinskog rata),

- da imaju prosjek ocjena svih položenih ispita na prethodnim godinama studija

 najmanje 3,20 i najmanje 55 ECTS bodova za svaku godinu studija (za studente viših

 godina studija koji se rangiraju prema kriteriju uspjeha u obrazovanju), odnosno

 najmanje 3,00 i najmanje 55 ECTS bodova za svaku godinu studija (za studente viših

 godina studija koji se rangiraju prema kriteriju socijalnog statusa i statusa djeteta

 poginulog branitelja Domovinskog rata),“.

Članak 2.

 Ovaj pravilnik stupa na snagu osmog dana od dana objave u «Službenom glasniku Grada Šibenika».

KLASA:604-02/16-01/03

URBROJ: 2182/01-05/1-16-2

Šibenik, 20. rujna 2016.

 GRADSKO VIJEĆE GRADA ŠIBENIKA

PREDSJEDNIK

 dr.sc.Ivica Poljičak, v.r.